62021CO0087_INF
A Bíróság (hatodik tanács) 2021. október 14–i végzése – NSV és NM
(C‑87/21. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Fogyasztóvédelem – 93/13/EGK irányelv – A fogyasztókkal kötött szerződésekben alkalmazott tisztességtelen feltételek – Hatály – Az 1. cikk (2) bekezdése – Kötelező törvényi vagy rendeleti rendelkezéseket tükröző szerződési feltételek – Devizában nyilvántartott kölcsönszerződések – Az árfolyamkockázatra vonatkozó olyan feltételek, amelyek a nemzeti jog valamely diszpozitív rendelkezését veszik át – A kölcsönt nyújtó pénzügyi intézményt terhelő tájékoztatási kötelezettség állítólagos megsértése – A jóhiszeműség követelménye – A nemzeti bíróság által először a 93/13 irányelv 1. cikkének (2) bekezdésére tekintettel lefolytatandó vizsgálat”
1.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Hatály – Kötelező törvényi és rendeleti rendelkezéseket tükröző szerződési feltételek tekintetében előírt kizártság – A nemzeti bíróságra háruló vizsgálat
(93/13 tanácsi irányelv, 1. cikk, (2) bekezdés)
(lásd: 24–27., 31. pont)
2.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Hatály – Kötelező törvényi és rendeleti rendelkezéseket tükröző szerződési feltételek tekintetében előírt kizártság – Az árfolyamkockázatra vonatkozó feltétel, amely nem képezte egyedi megtárgyalás tárgyát és a nemzeti jog valamely diszpozitív rendelkezését tükrözi – A szerződő felek közötti eltérő megállapodás hiányában alkalmazandó rendelkezés – Az irányelv alkalmazhatatlansága – Terjedelem
(93/13 tanácsi irányelv, 1. cikk, (2) bekezdés)
(lásd: 29., 33., 42. pont és a rendelkező rész)
3.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Hatály – A nemzeti jog valamely diszpozitív rendelkezését tükröző szerződési feltételek tekintetében előírt kizártság – A nemzeti bíróság azon kötelezettsége, hogy elsődlegesen a kizártság hatását vizsgálja meg, és ne az ilyen feltételek tisztességtelen jellegének értékelése alóli kivételeket
(93/13 tanácsi irányelv, 1. cikk, (2) bekezdés, 3., 4. és 5. cikk)
(lásd: 38–41. pont)
Rendelkező rész
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 1. cikkének (2) bekezdését akként kell értelmezni, hogy a valamely fogyasztó és egy kereskedő között létrejött, devizában nyilvántartott kölcsönszerződésbe illesztett olyan feltétel, amely a nemzeti jog valamely diszpozitív rendelkezését tükrözi, nem tartozik ezen irányelv hatálya alá, még akkor sem, ha:
–
e nemzeti jogszabályi rendelkezés nem képezte a nemzeti jogalkotó által annak érdekében elvégzett értékelés tárgyát, hogy a fogyasztókkal kötött bankkölcsönszerződések konkrét keretében egyensúlyt teremtsen a fogyasztó és a kereskedő érdekei között;
–
a kereskedő e feltételt anélkül illesztette az érintett szerződésbe, hogy eleget tett volna a tájékoztatással és az átláthatósággal kapcsolatos kötelezettségének;
–
olyan valószínűsítő körülmények állnak fenn, amelyek alapján feltételezhető, hogy az érintett kereskedő az említett feltételt rosszhiszeműen eljárva illesztette e szerződésbe, mivel nem lehet, hogy e kereskedő ne tudott volna arról, hogy ugyanezen feltétel alkalmazása az említett szerződésben részes felek jogaiban és kötelezettségeiben jelentős egyenlőtlenséget idézhet elő a fogyasztó kárára.
(
1
)	HL C 206., 2021.5.31.